CELEX: 32017D0258
Language: sk
Date: 2017-02-13 00:00:00
Title: Vykonávacie rozhodnutie Komisie (EÚ) 2017/258 z 13. februára 2017 o revidovaných výkonnostných cieľoch a primeraných opatreniach zahrnutých do národného plánu alebo plánu funkčných blokov vzdušného priestoru, ktoré predložilo Švajčiarsko v súlade s nariadením Európskeho parlamentu a Rady (ES) č. 549/2004, ktoré nie sú adekvátne vzhľadom na výkonnostné ciele pre celú Úniu na druhé referenčné obdobie, a ktorým sa stanovujú povinnosti v oblasti nápravných opatrení [oznámené pod číslom C(2017) 728] (Text s významom pre EHP )

15.2.2017   
            
            
               SK
            
            
               Úradný vestník Európskej únie
            
            
               L 38/71
            
         VYKONÁVACIE ROZHODNUTIE KOMISIE (EÚ) 2017/258
   z 13. februára 2017
   o revidovaných výkonnostných cieľoch a primeraných opatreniach zahrnutých do národného plánu alebo plánu funkčných blokov vzdušného priestoru, ktoré predložilo Švajčiarsko v súlade s nariadením Európskeho parlamentu a Rady (ES) č. 549/2004, ktoré nie sú adekvátne vzhľadom na výkonnostné ciele pre celú Úniu na druhé referenčné obdobie, a ktorým sa stanovujú povinnosti v oblasti nápravných opatrení
   
      
         [oznámené pod číslom C(2017) 728]
      
   
   (Iba francúzske, nemecké a talianske znenie je autentické)
   (Text s významom pre EHP)
   EURÓPSKA KOMISIA,
   so zreteľom na Dohodu medzi Európskym spoločenstvom a Švajčiarskou konfederáciou o leteckej doprave (ďalej len „dohoda“) (1),
   so zreteľom na nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (rámcové nariadenie) (2), a najmä na jeho článok 11 ods. 3 písm. c),
   so zreteľom na vykonávacie nariadenie Komisie (EÚ) č. 390/2013 z 3. mája 2013, ktorým sa stanovuje systém výkonnosti leteckých navigačných služieb a sieťových funkcií (3), a najmä na jeho článok 15 ods. 3,
   keďže:
   
               (1)
            
            
               V súlade s nariadením (ES) č. 549/2004 zahrnutým do dohody majú členské štáty a Švajčiarsko prijať národné plány alebo plány funkčných blokov vzdušného priestoru (ďalej len „FAB“) vrátane záväzných národných cieľov alebo cieľov na úrovni funkčných blokov vzdušného priestoru, pričom sa zabezpečí súlad s výkonnostnými cieľmi pre celú Úniu. V uvedenom nariadení sa takisto stanovuje, že Komisia má posúdiť súlad týchto cieľov na základe kritérií na posúdenie uvedených v článku 11 ods. 6 písm. d). Podrobné pravidlá v tejto súvislosti sú stanovené vo vykonávacom nariadení (EÚ) č. 390/2013.
            
         
               (2)
            
            
               Výkonnostné ciele pre celú Úniu v kľúčových oblastiach výkonnosti zameraných na bezpečnosť, životné prostredie, kapacitu a nákladovú efektívnosť na druhé referenčné obdobie (2015 – 2019) prijala Komisia vykonávacím rozhodnutím 2014/132/EÚ (4).
            
         
               (3)
            
            
               Komisia prijala 30. júna 2015 vykonávacie rozhodnutie (EÚ) 2015/1056 (5) o nesúlade niektorých výkonnostných cieľov, ktoré predložilo Švajčiarsko, s výkonnostnými cieľmi pre celú Úniu a ktorým sa stanovujú odporúčania na revíziu uvedených cieľov v kľúčových oblastiach výkonnosti zameraných na kapacitu a nákladovú efektívnosť.
            
         
               (4)
            
            
               Švajčiarsko predložilo 2. júla 2015 revidovaný národný plán alebo plán funkčných blokov vzdušného priestoru obsahujúci revidované výkonnostné ciele.
            
         
               (5)
            
            
               Orgán na preskúmanie výkonnosti, ktorý má pomáhať Komisii pri realizácii systému výkonnosti podľa článku 3 vykonávacieho nariadenia (EÚ) č. 390/2013, predložil Komisii svoju hodnotiacu správu 15. októbra 2015.
            
         
               (6)
            
            
               Posúdenie revidovaných výkonnostných cieľov, pokiaľ ide o ich súlad s výkonnostnými cieľmi pre celú Úniu, sa vykonalo pomocou rovnakých posudzovacích kritérií a metodík, ktoré boli použité pri posudzovaní pôvodne predložených výkonnostných cieľov, a zvážením primeraných opatrení, ktoré prijalo Švajčiarsko na zabezpečenie súladu výkonnostných cieľov s výkonnostnými cieľmi pre celú Úniu.
            
         
               (7)
            
            
               Pokiaľ ide o kľúčovú oblasť výkonnosti zameranú na kapacitu, súlad revidovaných cieľov predložených Švajčiarskom, ako sa stanovuje v pláne výkonnosti v prípade FABEC, týkajúcich sa meškania manažmentu toku letovej prevádzky (ATFM) na trati sa posudzoval podľa zásady stanovenej v bode 4 prílohy IV k vykonávaciemu nariadeniu (EÚ) č. 390/2013, pričom na tento účel sa použili príslušné referenčné hodnoty FAB týkajúce sa kapacity, ktorých realizáciou sa má na úrovni Únie zabezpečiť, aby sa tento výkonnostný cieľ pre celú Úniu splnil, a ktoré vypočítal manažér siete a sú uvedené v pláne prevádzky siete (2014 – 2018/2019) a v jeho najnovšej verzii (ďalej len „plán prevádzky siete“). Z uvedeného posúdenia vyplynulo, že dané ciele nie sú v súlade s príslušnými referenčnými hodnotami, a teda ani s príslušnými výkonnostnými cieľmi pre celú Úniu. Primerané opatrenia, ktoré Švajčiarsko prijalo, okrem toho nie sú dostatočné, pretože neobsahujú konkrétne harmonogramy s konkrétnymi medzníkmi, a teda nie sú adekvátne vzhľadom na revíziu cieľov, ktoré sa majú dosiahnuť.
            
         
               (8)
            
            
               Pokiaľ ide o kľúčovú oblasť výkonnosti zameranú na nákladovú efektívnosť, ciele vyjadrené v traťových stanovených jednotkových nákladoch predložené Švajčiarskom, ako sa stanovuje v pláne výkonnosti v prípade FABEC, sa posudzovali podľa zásad stanovených v bode 5 v spojení s bodom 1 prílohy IV k vykonávaciemu nariadeniu (EÚ) č. 390/2013 s prihliadnutím na trend traťových stanovených jednotkových nákladov počas druhého referenčného obdobia a celkového trvania prvého a druhého referenčného obdobia (2012 – 2019), na počet jednotiek služieb (prognóza dopravy) a na úroveň traťových stanovených jednotkových nákladov v porovnaní s členskými štátmi, ktoré majú podobné prevádzkové a hospodárske prostredie. Z uvedeného posúdenia vyplynulo, že dané revidované ciele stále nie sú v súlade s príslušnými výkonnostnými cieľmi pre celú Úniu, a to z nasledujúcich dôvodov. Primerané opatrenia, ktoré Švajčiarsko prijalo, okrem toho nie sú dostatočné, pretože neobsahujú konkrétne harmonogramy s konkrétnymi medzníkmi, a teda nie sú adekvátne vzhľadom na revíziu cieľov, ktoré sa majú dosiahnuť.
            
         
               (9)
            
            
               Pokiaľ ide o Švajčiarsko, jeho revidované ciele sú založené na plánovanom znížení traťových stanovených jednotkových nákladov počas druhého referenčného obdobia v priemere o 1,4 % ročne. Táto hodnota je výrazne nižšia ako cieľové zníženie priemerných traťových stanovených jednotkových nákladov pre celú Úniu počas druhého referenčného obdobia (– 3,3 % ročne). Ani v priebehu celkového trvania prvého a druhého referenčného obdobia sa plánované traťové stanovené jednotkové náklady neznižujú v súlade s trendom na úrovni celej Únie (– 0,8 % v porovnaní s – 1,7 %). Cieľ na rok 2019 sa zakladá na traťových stanovených jednotkových nákladoch plánovaných na rok 2019, ktoré výrazne prevyšujú (+ 28,1 %) priemerné traťové stanovené jednotkové náklady členských štátov, ktoré majú podobné prevádzkové a hospodárske prostredie ako Švajčiarsko, a ktoré sú približne o 38 % vyššie ako výkonnostný cieľ pre celú Úniu v roku 2019. Traťové stanovené jednotkové náklady plánované na rok 2015 sú okrem toho o 4,1 % vyššie ako skutočné náklady v roku 2014. Okrem toho Švajčiarsko pri revízii svojich cieľov neupravilo smerom nadol traťové stanovené náklady a zrevidovalo iba prognózu dopravy vyjadrenú v jednotkách služieb, a to smerom nahor.
            
         
               (10)
            
            
               Preto je vhodné, aby Komisia vydala rozhodnutie týkajúce sa potreby nápravných opatrení, ktoré majú členské štáty prijať, aby zabezpečili, že ich vnútroštátne dozorné orgány navrhnú revidované výkonnostné ciele, ktoré sa budú zaoberať nezrovnalosťami zistenými v tomto rozhodnutí. Pokiaľ ide o oblasť nákladovej efektívnosti, návrh na takéto nápravné opatrenia by sa mal vypracovať v súlade s článkom 15 ods. 4 vykonávacieho nariadenia (EÚ) č. 390/2013 a vzhľadom na identifikované príčiny nedostatkov a príslušné výkonnostné ciele pre celú Úniu. Podľa nariadenia (ES) č. 549/2004 zahrnutého do dohody a vykonávacieho nariadenia (EÚ) č. 390/2013 by malo Švajčiarsko okrem prijatia nápravných opatrení oznámiť Komisii aj tie aspekty, ktoré poukazujú na ich súlad s týmto rozhodnutím. Oboje by sa mali Komisii oznámiť do dvoch mesiacov od oznámenia tohto rozhodnutia.
            
         
               (11)
            
            
               S cieľom riešiť nesúlad v súvislosti s kľúčovou oblasťou výkonnosti zameranou na kapacitu by sa malo zabezpečiť, aby nápravné opatrenia viedli k revidovaným výkonnostným cieľom, ktoré sú v súlade s referenčnými hodnotami pre kapacitu FAB stanovenými v pláne prevádzky siete.
            
         
               (12)
            
            
               S cieľom riešiť nezrovnalosti v súvislosti s kľúčovou oblasťou výkonnosti zameranou na nákladovú efektívnosť by sa malo zabezpečiť, aby nápravné opatrenia viedli k revidovaným výkonnostným cieľom.
            
         
               (13)
            
            
               Komisia toto rozhodnutie so Švajčiarskom konzultovala v súlade s článkom 19 ods. 2 dohody.
            
         
               (14)
            
            
               Výbor pre jednotné nebo nevydal stanovisko. Považovalo sa za potrebné prijať vykonávací akt a predseda predložil návrh vykonávacieho aktu odvolaciemu výboru na ďalšie prerokovanie. Odvolací výbor stanovisko nevydal,
            
         PRIJALA TOTO ROZHODNUTIE:
   Článok 1
   Výkonnostné ciele, pokiaľ ide o kľúčové oblasti výkonnosti zamerané na kapacitu a nákladovú efektívnosť, uvedené v prílohe I a primerané opatrenia obsiahnuté v revidovanom pláne výkonnosti v prípade FABEC, ktoré predložilo Švajčiarsko v súlade s nariadením (ES) č. 549/2004 zahrnutým do dohody, nie sú adekvátne vzhľadom na výkonnostné ciele pre celú Úniu na druhé referenčné obdobie stanovené vo vykonávacom rozhodnutí 2014/132/EÚ.
   Článok 2
   Švajčiarsko prijme, pokiaľ ide o FABEC, nápravné opatrenia týkajúce sa jeho výkonnostných cieľov v kľúčových oblastiach výkonnosti zameraných na kapacitu a nákladovú efektívnosť, pričom zohľadní návrh uvedený v prílohe II.
   Článok 3
   Toto rozhodnutie je určené Švajčiarskej konfederácii.
   
      V Bruseli 13. februára 2017
      
         
            Za Komisiu
         
         Violeta BULC
         
            členka Komisie
         
      
   
   
      (1)  Ú. v. ES L 114, 30.4.2002, s. 73.
   
      (2)  Ú. v. EÚ L 96, 31.3.2004, s. 1.
   
      (3)  Ú. v. EÚ L 128, 9.5.2013, s. 1.
   
      (4)  Vykonávacie rozhodnutie Komisie 2014/132/EÚ z 11. marca 2014, ktorým sa stanovujú celoúniové výkonnostné ciele pre sieť manažmentu letovej prevádzky a varovné prahy na druhé referenčné obdobie v rokoch 2015 až 2019 (Ú. v. EÚ L 71, 12.3.2014, s. 20).
   
      (5)  Vykonávacie rozhodnutie Komisie (EÚ) 2015/1056 z 30. júna 2015 o nesúlade niektorých cieľov zahrnutých do národného plánu alebo plánu funkčných blokov vzdušného priestoru, ktoré predložilo Švajčiarsko v súlade s nariadením Európskeho parlamentu a Rady (ES) č. 549/2004, s výkonnostnými cieľmi pre celú Úniu na druhé referenčné obdobie a ktorým sa stanovujú odporúčania na revíziu uvedených cieľov (Ú. v. EÚ L 171, 2.7.2015, s. 18).
   
      PRÍLOHA I
      
         Výkonnostné ciele v kľúčových oblastiach výkonnosti zameraných na kapacitu a nákladovú efektívnosť zahrnuté do revidovaných národných plánov alebo plánov funkčných blokov vzdušného priestoru, ktoré predložilo Švajčiarsko v súlade s nariadením (ES) č. 549/2004, a ktoré nie sú adekvátne vzhľadom na výkonnostné ciele pre celú Úniu na druhé referenčné obdobie
      
      
         KĽÚČOVÁ OBLASŤ VÝKONNOSTI ZAMERANÁ NA KAPACITU
      
      Miera meškania manažmentu toku letovej prevádzky (ATFM) na trati v minútach/let
      
                  ČLENSKÝ ŠTÁT
               
               
                  FAB
               
               
                  CIEĽOVÁ TRAŤOVÁ KAPACITA FAB
               
            
                  2015
               
               
                  2016
               
               
                  2017
               
               
                  2018
               
               
                  2019
               
            
                  
                     [Belgicko/Luxembursko]
                  
               
               
                  FABEC
               
               
                  0,48
               
               
                  0,49
               
               
                  0,48
               
               
                  0,47
               
               
                  V súlade (0,43)
               
            
                  
                     [Francúzsko]
                  
               
            
                  
                     [Nemecko]
                  
               
            
                  
                     [Holandsko]
                  
               
            
                  Švajčiarsko
               
            
         KĽÚČOVÁ OBLASŤ VÝKONNOSTI ZAMERANÁ NA NÁKLADOVÚ EFEKTÍVNOSŤ
      
      Vysvetlivky
      
                  Kód
               
               
                  Položka
               
               
                  Jednotky
               
            
                  A
               
               
                  Celkové traťové stanovené náklady
               
               
                  (v nominálnom vyjadrení a v národnej mene)
               
            
                  B
               
               
                  Miera inflácie
               
               
                  (%)
               
            
                  C
               
               
                  Index inflácie
               
               
                  (100 = 2009)
               
            
                  D
               
               
                  Celkové traťové stanovené náklady
               
               
                  (v reálnych cenách z roku 2009 a v národnej mene)
               
            
                  E
               
               
                  Celkové traťové jednotky služieb
               
               
                  (TSU)
               
            
                  F
               
               
                  Traťové stanovené jednotkové náklady (DUC)
               
               
                  (v reálnych cenách z roku 2009 a v národnej mene)
               
            FABEC
      
         Zóna spoplatňovania: Švajčiarsko – mena: CHF
      
      
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  A
               
               
                  158 188 309 
               
               
                  156 222 383 
               
               
                  157 901 505 
               
               
                  157 939 446 
               
               
                  159 353 943 
               
            
                  B
               
               
                  – 1,00 %
               
               
                  0,00 %
               
               
                  0,50 %
               
               
                  1,00 %
               
               
                  1,00 %
               
            
                  C
               
               
                  99,1
               
               
                  99,1
               
               
                  99,6
               
               
                  100,6
               
               
                  101,6
               
            
                  D
               
               
                  159 633 416 
               
               
                  157 649 529 
               
               
                  158 551 235 
               
               
                  157 019 140 
               
               
                  156 856 827 
               
            
                  E
               
               
                  1 452 683 
               
               
                  1 470 066 
               
               
                  1 490 591 
               
               
                  1 512 889 
               
               
                  1 537 031 
               
            
                  F
               
               
                  
                     109,89
                  
               
               
                  
                     107,24
                  
               
               
                  
                     106,37
                  
               
               
                  
                     103,79
                  
               
               
                  
                     102,05
                  
               
            
   
      PRÍLOHA II
      
         NÁVRH NÁPRAVNÝCH OPATRENÍ
      
      Nasledujúci návrh nápravných opatrení v oblasti nákladovej efektívnosti sa môže vykonať v krátkodobom horizonte, pričom sa zohľadní vzájomná závislosť medzi zostávajúcimi kľúčovými oblasťami výkonnosti, ako aj investičné schopnosti.
      Návrh nápravných opatrení
      Doprava: Už v júli 2015 Švajčiarsko, na rozdiel od informácií uvedených v pôvodnom pláne výkonnosti, revidovalo smerom nahor údaje o doprave plánovanej na druhé referenčné obdobie (v priemere o + 3,5 %), čím sa prognóza plánovanej dopravy dostala medzi spodnú úroveň a základnú úroveň scenára STATFOR z februára 2015. Z aktuálnych prognóz dopravy na rok 2015 a z najnovšej predpovede STATFOR-u (z februára 2016) však vyplýva, že údaje o plánovanej doprave sa budú ďalej revidovať smerom nahor tak, aby zohľadňovali najnovšie dostupné informácie.
      Úprava údajov o plánovanej doprave na roky 2018 a 2019 bude mať napríklad za následok trend traťových stanovených jednotkových nákladov počas druhého referenčného obdobia na úrovni – 2,3 % ročne, ktorý sa blíži trendu na úrovni celej Únie (– 3,3 % ročne), a trend traťových stanovených jednotkových nákladov počas celkového trvania prvého a druhého referenčného obdobia na úrovni – 1,4 % ročne, ktorý sa blíži cieľu celej Únie (– 1,7 % ročne).